Diari Oficial de la Generalitat Valenciana


Sumari del DOGV 6814, del 09-07-2012 (2012/6793)

RESOLUCIÓ de 20 de juny de 2012, de la consellera d'Agricultura, Pesca, Alimentació i Aigua, per la qual es convoquen les ajudes per al control oficial lleter, millora integral de la qualitat de la llet crua i programa de genotipatge en bestiar oví per a l'exercici 2012 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6814

Data del DOGV
:   09-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6793


Data del document
:   20-06-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2012, de la consellera d'Agricultura, Pesca, Alimentació i Aigua, per la qual es convoquen les ajudes per al control oficial lleter, millora integral de la qualitat de la llet crua i programa de genotipatge en bestiar oví per a l'exercici 2012 a la Comunitat Valenciana. [2012/6793]  
L'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, establix en l'article 5.2 que el termini de presentació de sol·licituds es farà públic anualment per mitjà de la seua publicació en el Diari Oficial de la Comunitat Valenciana.   
L'Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a l'any 2008, i d'acord amb l'article 7 del Decret 147/2007, de 7 de setembre, del Consell, es va adaptar als requisits establits en el Reglament (CE) núm. 1857/2006, de la Comissió, de 15 de desembre de 2006 (DOUE L 358/3, de 16.12.2006), sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE de 16.12.2006), contenia les modificacions d'adequació a la normativa comunitària. Per a enguany se li ha assignat el número de registre SA 34472.   
L'Orde 16/2010, de 30 d'abril, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes a la millora integral de la qualitat de la llet crua produïda i recollida en les explotacions a la Comunitat Valenciana, s'ajusta al que disposa el Reglament (CE) núm. 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, i la comunicació prèvia d'esta ha sigut realitzada pel mateix Ministeri de Medi Ambient, Medi Rural i Marí, reunint els requisits establits per la legislació comunitària d'acord amb el número d'exempció XA 247/09.  
  
L'Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al programa de genotipatge a la Comunitat Valenciana, i es va adaptar als requisits establits en el Reglament (CE) núm. 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, contenia les modificacions d'adequació a la normativa comunitària, assignant-li el número de registre de l'ajuda, XA 427/2008. La seua duració comprén el període 2008-2013.  
Per tant, i a fi que s'inicie per a l'exercici 2012 el procés de sol·licitud i tramitació de les ajudes mencionades, es publica la present resolució.  
Per tot això, a proposta del director general de Producció Agrària i Ramaderia, resolc:  
  
Primer  
Convocar per a l'exercici 2012 les ajudes que s'indiquen a continuació:  
- Control oficial lleter  
Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina (DOGV núm. 5264, de 23.05.2006).  
Orde de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a 2008 (DOCV núm. 5815, de 28.07.2008).  
  
- Millora integral de la qualitat de la llet crua  
L'Orde 16/2010, de 30 d'abril, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes a la millora integral de la qualitat de la llet crua produïda i recollida en les explotacions a la Comunitat Valenciana, i es convoquen per a l'exercici 2010 (DOCV núm. 6266, de 13.05.2010).  
  
  
- Genotipatge  
L'Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al Programa de Genotipatge en la Comunitat Valenciana (DOGV núm. 5284, de 20.06.2006).  
Orde de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de la qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al Programa de Genotipatge, es convoquen les ajudes per a la millora de la qualitat de la llet a la Comunitat Valenciana, i es fixen els imports globals de l'ajuda al Programa de Genotipatge a la Comunitat Valenciana (DOCV núm. 5875, de 21.10.2008).  
  
Segon  
Les ajudes anteriors es concediran amb càrrec a:   
a) La línia T3082 «Millorar les explotacions ramaderes-MAPA», capítol IV, del programa 714.80 «Desenrotllament i millora de la ramaderia», amb la dotació pressupostària següent:   
  
Quantia global màxima  
- Control oficial lleter: 60.000,00 euros  
- Millora integral de la qualitat de la llet crua: 45.000,00 euros  
- Genotipatge: 21.000,00 euros  
  
Tercer  
El termini de presentació de sol·licituds per a l'exercici 2012 serà de quinze dies comptat a partir de l'endemà de la publicació de la present orde en el DOCV.   
  
Quart  
Les justificació de les inversions o gastos aprovats davant de l'administració serà:   
- Control oficial lleter: finalitzarà el 30 d'octubre de 2012, tal com establix l'article únic de l'Orde de 10 de juliol de 2008 que modifica l'article 11 de I'Orde de 5 de maig de 2006.  
- Millora integral de la qualitat de la llet crua: fins al dia 31 d'octubre de 2012, tal com establix l'apartat huit de l'Orde 16/2010, de 30 d'abril, de la Conselleria d'Agricultura, Pesca i Alimentació.  
  
- Genotipatge: abans del dia 30 de novembre de 2012, tal com establix l'article huit de l'Orde de 24 de maig de 2006.  
  
Es consideraran gastos subvencionables aquelles activitats empreses o servicis rebuts després de la presentació i acceptació de la sol·licitud.  
  
  
DISPOSICIÓ FINAL  
  
Única  
Es delega en el director general competent en matèria de ramaderia la concessió i denegació de les ajudes previstes en esta resolució.  
  
Esta resolució és definitiva en via administrativa i en contra podrà interposar-se potestativament un recurs de reposició davant de la consellera d'Agricultura, Pesca, Alimentació i Aigua, en el termini d'un mes comptat des de l'endemà de la seua notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la seua notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa (BOE núm. 167, de 14.07.1998).  
  
  
València, 20 de juny de 2012.- La consellera d'Agricultura, Pesca, Alimentació i Aigua: Maritina Hernández Miñana.